**Tárgy:** Javaslat Budapest Főváros XX. kerület Pesterzsébet Önkormányzata 2016. évi belső ellenőrzési munkatervének módo- sítására
 **Melléklet:** Munkaterv módosítás

**TISZTELT KÉPVISELŐ-TESTÜLET !**

A 370/2011. (XII.31.) Korm. rendelet 32. § (4) bekezdésének megfelelően a Képviselő-testület a 263/2015. (XII.03) Ök. sz. határozatával jóváhagyta az Önkormányzat 2016. évi belső ellenőrzési munkatervét.

A munkatervben szereplő ellenőrzési feladatok közül – az ellenőrzés céljának eredményes-sége érdekében – kettő átütemezése, és egy újraértelmezése indokolt a 2017. évre az alábbi szempontok szerint:

* Tulajdon védelme (Polgármesteri Hivatal) 2015. évre vonatkozóan
* Pénzfizetési követelések végrehajtása (Önkormányzat és Polgármesteri Hivatal) 2015. II. félévre és 2016. I. félévre vonatkozóan
* e két esetre hatással van, és figyelembe kell venni a pénzügyi-számviteli rendszert működtető Forrás program 2016. évi bevezetését, az ezzel járó teszt-, és adatmigrációs folyamatok összetettségét, a rendszer élesben való működtetésének gyakorlati tapasztalatait, a munkatársak úgynevezett tanulási folyamatát, ennek nehézségeit, továbbá azt a tényt is, hogy az Önkormányzat pénzügyi működését, gazdálkodását a 2016. évre vonatkozóan a Magyar Államkincstár is vizsgálja;
* Városfejlesztési-Közbeszerzési és Pályázati Osztály rendszerellenőrzése 2015. évre vonatkozóan
* 2016. évben vezetőváltások voltak az osztályon, amely vetületében az osztály ellenőrzése időbeli és feladatellátás vonatkozásban is aktualizálást igényel.

Az átütemezések miatt felszabadult ellenőrzési kapacitást (munkanap), valamint a tartalékalapot felhasználtuk az elvégzett és a még végrehajtandó ellenőrzésekre, szakmai véleményezésekre, valamint a 2016. évi népszavazási feladatokra, amely kapacitás-növekedés elősegítette, illetve elősegíti az egyes területek mélyrehatóbb elemzését, értékelését.

Az Önkormányzat 2017. évi belső ellenőrzési munkaterve tartalmazza a hivatkozott – 2016. évről átütemezett – ellenőrzési feladatokat.

A változások miatt módosítani szükséges a 2016. évi belső ellenőrzési munkaterv *II. Rendelkezésre álló munkaerő-kapacitás 2016.* című fejezetét, valamint az *1.*, és *2. melléklet*eket.

**HATÁROZATI JAVASLAT:**

Pesterzsébet Önkormányzatának Képviselő-testülete úgy dönt, hogy a 263/2015. (XII.03) Ök. sz. határozatával jóváhagyott 2016. évi belső ellenőrzési munkaterv *II. Rendelkezésre álló munkaerő-kapacitás 2016.* című fejezetét, valamint az *1.*, és *2. melléklet*eket az előterjesztéshez csatolt mellékletekben foglaltak szerint módosítja.

Határidő: azonnal

Felelős: Szabados Ákos polgármester

Budapest, 2016. november 15.

 Szabados Ákos

 polgármester

A határozati javaslat elfogadása egyszerű szavazat többséget igényel.

Az előterjesztést tárgyalta: Pénzügyi Bizottság

Az előterjesztést készítette: Szabó Szilvia osztályvezető-helyettes, Belső Ellenőrzési Egység